सेबु पॅसिफिक

**सेबु पॅसिफिक एर**, **सेबु पॅसिफिक**, तथा **सेबु एर, इंक** ही फिलिपिन्समधील विमानवाहतूक कंपनी आहे. मनिलामध्ये मुख्यालय असलेल्या या कंपनीचा मुख्य तळ निनॉय ॲक्विनो आंतरराष्ट्रीय विमानतळ येथे असून इतर तळ माक्तान-सेबु आंतरराष्ट्रीय विमानतळ, क्लार्क आंतरराष्ट्रीय विमानतळ, फ्रांसिस्को बँगोय आंतरराष्ट्रीय विमानतळ आणि इलोइलो आंतरराष्ट्रीय विमानतळ  येथे आहेत.

१९८८ मध्ये स्थापन झालेली ही कंपनी आशियातील पहिली किफायतशीर विमानसेवा असून ताफ्याच्या आकारानुसार फिलिपिन्समधील सर्वात मोठी विमान कंपनी आहे. ही कंपनी देशांतर्गत आणि आंतरराष्ट्रीय अशा दोन्ही ठिकाणांसाठी नियोजित विमान सेवा पुरवते.

आपल्या धंदा करण्याच्या किफायतशीर पद्धतीमुळे आणि विस्तृत गंतव्यस्थान जाळ्यामुळे २०१० मध्ये देशांतर्गत आणि आंतरराष्ट्रीय मार्गांवर प्रवास करणाऱ्या प्रवाशांच्या संख्येनुसार सेबू पॅसिफिक ही प्रतिस्पर्धी कंपनी फिलिपिन्स एरलाइन्सला मागे टाकत फिलिपिन्समधील सर्वात मोठी विमान कंपनी झाली. नागरी विमान वाहतूक मंडळाच्या आकडेवारीनुसार २०१० च्या पहिल्या तिमाहीत सेबू पॅसिफिकने एकूण २४.४५ लाख प्रवाशांना सेवा दिली. याच कालावधीत फिलिपिन्स एरलाइन्सने २३.३४ लाख प्रवाशांची वाहतूक केली होती.

## विमान ताफा 
२०२५ पर्यंतच्या सुमारास सेबु पॅसिफिक फक्त एरबसची विमाने वापरते.

### निवृत्त विमान ताफा 
]]
]]

## अपघात आणि दुर्घटना 
* २ फेब्रुवारी, १९९८: सेबु पॅसिफिक फ्लाइट ३८७ चालविणारे मॅकडोनेल डग्लस डीसी-९-३० प्रकारचे विमान (नोंदणी क्र. *आरपी-सी१५०७*) मनिलाहून कागायन डी ओरो कडे जात असताना मिसामिस ओरिएंटलमधील सुमागया पर्वतावर कोसळले. लुम्बिया विमानतळावर उतरत असताना झालेल्या या अपघातात विमानातील सर्व १०४ लोकांचा मृत्यू झाला. 
* १८ जुलै, २०१०: सेबु पॅसिफिक फ्लाइट ५०९ चालविणारे तुगुएगाराव विमानतळाहून निघालेले एटीआर ७२-५०० प्रकारचे विमान (नोंदणी क्र. *आरपी-सी७२५४*) मनिला येथे उतरताना धावपट्टीवर आदळले. वैमानिकांनी विमान पुन्हा हवेत घेतले (गो-अराऊंड) तेव्हा त्यांच्या लक्षात आले की विमानाची चाके आत घेता येत नाहीत. त्यांनी विमाना धावपट्टी १३वर तातडीने उतरवले. यात विमानाचे प्रचंड नुकसान झाल्यामुळे ते सेवेतून कायमचे बाद करण्यात आले. 
* २ जून, २०१३: सेबु पॅसिफिक फ्लाइट ९७१ चालविणारे एरबस ए३२०-२०० प्रकारचे विमान (नोंदणी क्र. *आरपी-सी३२६६*), फ्रान्सिस्को बांगॉय आंतरराष्ट्रीय विमानतळावर धावपट्टीवरून घसरले. यात वैमानिकाची चूक असण्याची शक्यता वर्तवण्यात आली होती. यामध्ये कोणतीही जीवितहानी झाली नाही, परंतु विमानाचे मोठे नुकसान झाले.  या घटनेच्या हाताळणीवरून विमान कंपनीवर टीका झाली; प्रवाशांना बाहेर काढण्यापूर्वी त्यांना सत्तावीस मिनिटे विमानातच थांबावे लागले होते.  सहा महिन्यांच्या दुरुस्तीनंतर २०१४ मध्ये हे विमान पुन्हा सेवेत दाखल झाले.
* ४ ऑगस्ट, २०१७: सेबु पॅसिफिक फ्लाइट ५७० चालविणारे एरबस ए३३०-३०० प्रकारचे विमान (नोंदणी क्र. आरपी-सी३३४१), समोरच्या चाकातील बिघाडामुळे माक्तान–सेबु आंतरराष्ट्रीय विमानतळावरुन निघायच्या तयारीत असताना धावपट्टीवरून घसरले. यामध्ये कोणालाही दुखापत झाली नाही, परंतु विमानाचे किरकोळ नुकसान झाले. विमान पुन्हा धावपट्टीवर आणेपर्यंत धावपट्टी बंद ठेवण्यात आली होती. फिलिपिन्सच्या नागरी विमान वाहतूक प्राधिकरणाने (सीएएपी) याची तपास केली होती
* १३ ऑक्टोबर, २०१७: सेबु पॅसिफिक फ्लाइट ४६१ चालविणारे एरबस ए३२०-२०० प्रकारचे विमान (नोंदणी क्र. *आरपी-सी३२३७*), इलोइलो आंतरराष्ट्रीय विमानतळावर धावपट्टीच्या कडेला जाउन तिरपे झाले. यामध्ये कोणत्याही दुखापतीची नोंद झाली नाही. 
* २३ एप्रिल, २०१८: सेबु पॅसिफिक फ्लाइट ८४९ चालविणारे मनिलाहून १७२ लोकांना घेऊन निघालेले एरबस ए३२०-२०० प्रकारचे विमान (नोंदणी क्र. आरपी-सी४१०५), झाम्बोआंगा आंतरराष्ट्रीय विमानतळाच्या धावपट्टीवर सुरक्षितपणे उतरले परंतु धावपट्टीच्या टोकाला जाउन विमान वळवत असताना समोरच्या चाकाच्या सुकाणूमध्ये बिघाड झाल्यामुळे वैमानिकांनी विमान थांबवले. जोपर्यंत विमान बाजुला केले गेले नाही तोपर्यंत संपूर्ण विमानतळ सुमारे तीन तास बंद होता. 

## संदर्भ आणि नोंदी 
वर्ग:फिलिपिन्समधील विमानवाहतूक कंपन्या
वर्ग:विमानवाहतूक कंपन्या